CELEX: 32013H0711
Language: lt
Date: 2013-12-03 00:00:00
Title: 2013/711/ES: 2013 m. gruodžio 3 d. Komisijos rekomendacija dėl dioksinų, furanų ir PCB koncentracijos pašaruose ir maisto produktuose mažinimo  Tekstas svarbus EEE

4.12.2013   
            
            
               LT
            
            
               Europos Sąjungos oficialusis leidinys
            
            
               L 323/37
            
         KOMISIJOS REKOMENDACIJA
   2013 m. gruodžio 3 d.
   dėl dioksinų, furanų ir PCB koncentracijos pašaruose ir maisto produktuose mažinimo
   (Tekstas svarbus EEE)
   (2013/711/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo, ypač į jos 292 straipsnį,
   kadangi:
   
               (1)
            
            
               atsižvelgiant į bendrąją strategiją buvo priimta keletas priemonių, kuriomis siekiama mažinti dioksinų, furanų ir PCB koncentraciją aplinkoje, pašaruose ir maisto produktuose;
            
         
               (2)
            
            
               didžiausia leidžiamoji dioksinų koncentracija ir dioksinų bei dioksinų tipo PCB suma pašaruose buvo nustatytos Europos Parlamento ir Tarybos direktyva 2002/32/EB (1), o maisto produktuose – Reglamentu (EB) Nr. 1881/2006 (2);
            
         
               (3)
            
            
               siekiant skatinti aktyviau mažinti dioksinų ir dioksinų tipo PCB koncentraciją maisto produktuose, Komisijos rekomendacija 2011/516/ES (3) nustatyta dioksinų ir dioksinų tipo PCB maisto produktuose poveikio koncentracija, o Direktyva 2002/32/EB nustatyta dioksinų ir dioksinų tipo PCB pašaruose poveikio koncentracija;
            
         
               (4)
            
            
               poveikio koncentracija yra kriterijus, pagal kurį kompetentingos institucijos ir veiklos vykdytojai gali nustatyti atvejus, kai tikslinga identifikuoti taršos šaltinį ir imtis priemonių taršai sumažinti arba jos šaltiniui pašalinti;
            
         
               (5)
            
            
               kadangi dioksinų ir dioksinų tipo PCB šaltiniai yra skirtingi, dioksinams ir dioksinų tipo PCB tikslinga nustatyti atskiras poveikio koncentracijos vertes;
            
         
               (6)
            
            
               šiuo metu tikslinga rekomenduoti atidžiau stebėti dioksinų, dioksinų tipo PCB ir ne dioksinų tipo PCB koncentraciją laisvai laikomų vištų kiaušiniuose ir ekologiškuose kiaušiniuose, avių ir ėriukų kepenyse, kininiuose gauruotažnypliuose krabuose, džiovintuose prieskoniniuose augaluose bei moliuose, kurie parduodami kaip maisto papildai;
            
         
               (7)
            
            
               taip pat tikslinga konkrečiai nurodyti, kad didžiausia leidžiamoji koncentracija produkte siejama su drėgna mase;
            
         
               (8)
            
            
               todėl Rekomendaciją 2011/516/ES reikėtų pakeisti nauja rekomendacija,
            
         PRIĖMĖ ŠIĄ REKOMENDACIJĄ:
   
            
               1.
            
            
               Valstybių narių vykdomos atsitiktinės dioksinų ir dioksinų tipo PCB bei ne dioksinų tipo PCB stebėsenos mastas turėtų būti proporcingas pagaminamam, naudojamam ir suvartojamam pašarų ir maisto produktų kiekiui.
            
         
            
               2.
            
            
               Be 1 punkte nurodytos stebėsenos, valstybės narės turėtų vykdyti dioksinų ir dioksinų tipo PCB bei ne dioksinų tipo PCB stebėseną šiuose produktuose:
               
                           a)
                        
                        
                           laisvai laikomų vištų kiaušiniuose ir ekologiškuose kiaušiniuose;
                        
                     
                           b)
                        
                        
                           avių ir ėriukų kepenyse;
                        
                     
                           c)
                        
                        
                           kininiuose gauruotažnypliuose krabuose:
                           
                                       i)
                                    
                                    
                                       ataugų raumenų mėsoje (atskirai),
                                    
                                 
                                       ii)
                                    
                                    
                                       rudoje mėsoje (atskirai),
                                    
                                 
                                       iii)
                                    
                                    
                                       visame produkte (skaičiuojama atskirai atsižvelgiant į koncentraciją ataugų raumenų mėsoje ir rudoje mėsoje bei jų atitinkamą santykinę dalį);
                                    
                                 
                     
                           d)
                        
                        
                           džiovintuose prieskoniniuose augaluose (pašaruose ir maisto produktuose);
                        
                     
                           e)
                        
                        
                           moliuose, kurie parduodami kaip maisto papildai.
                        
                     
         
            
               3.
            
            
               Kai nesilaikoma Direktyvos 2002/32/EB ir Reglamento (EB) Nr. 1881/2006 nuostatų, ir nustatoma, kad dioksinų ir (arba) dioksinų tipo PCB koncentracija maisto produktuose viršija šios rekomendacijos priede nurodytas poveikio koncentracijos vertes, o koncentracija pašaruose viršija Direktyvos 2002/32/EB II priede nurodytas poveikio koncentracijos vertes, valstybės narės, bendradarbiaudamos su veiklos vykdytojais:
               
                           a)
                        
                        
                           inicijuoja tyrimus taršos šaltiniui nustatyti;
                        
                     
                           b)
                        
                        
                           imasi priemonių taršai sumažinti arba jos šaltiniui pašalinti.
                        
                     
         
            
               4.
            
            
               Valstybės narės turėtų pateikti visus dioksinų, dioksinų tipo PCB ir ne dioksinų tipo PCB paplitimo pašaruose ir maisto produktuose duomenis Europos maisto saugos tarnybai. Valstybės narės turėtų Komisijai ir kitoms valstybėms narėms pateikti savo išvadas, tyrimų rezultatus ir nurodyti priemones, kurių ėmėsi taršai sumažinti arba jos šaltiniui pašalinti.
            
         Rekomendacija 2011/516/ES pakeičiama šia rekomendacija.
   
      Priimta Briuselyje 2013 m. gruodžio 3 d.
      
         
            Komisijos vardu
         
         Tonio BORG
         
            Komisijos narys
         
      
   
   
      (1)  2002 m. gegužės 7 d. Europos Parlamento ir Tarybos direktyva 2002/32/EB dėl nepageidaujamų medžiagų gyvūnų pašaruose (OL L 140, 2002 5 30, p. 10).
   
      (2)  2006 m. gruodžio 19 d. Komisijos reglamentas (EB) Nr. 1881/2006, nustatantis didžiausias leistinas tam tikrų teršalų maisto produktuose koncentracijas (OL L 364, 2006 12 20, p. 5).
   
      (3)  2011 m. rugpjūčio 23 d. Komisijos rekomendacija 2011/516/ES dėl dioksinų, furanų ir PCB pašaruose ir maisto produktuose mažinimo (OL L 218, 2011 8 24, p. 23).
   
      PRIEDAS
      Šiame priede:
      
                  a)
               
               
                  dioksinai ir furanai (WHO-TEQ) yra polichlorintųjų dibenzo-para-dioksinų (PCDD) ir polichlorintųjų dibenzofuranų (PCDF) suma, išreikšta Pasaulio sveikatos organizacijos (PSO, angl. WHO) toksiniais ekvivalentais, naudojant PSO toksinio ekvivalentiškumo koeficientus (WHO-TEF);
               
            
                  b)
               
               
                  dioksinų tipo PCB (WHO-TEQ) yra polichlorintųjų bifenilų (PCB) suma, išreikšta PSO toksiniais ekvivalentais, naudojant WHO-TEF;
               
            
                  c)
               
               
                  WHO-TEF yra Pasaulio sveikatos organizacijos toksinio ekvivalentiškumo koeficientai, skirti žmonėms keliamai rizikai vertinti, pagrįsti Pasaulio sveikatos organizacijos (PSO) Tarptautinės cheminės saugos programos (IPCS) specialistų posėdžio, surengto 2005 m. birželio mėn. Ženevoje, išvadomis (Martin van den Berg et al., The 2005 World Health Organization Re-evaluation of Human and Mammalian Toxic Equivalency Factors for Dioxins and Dioxin-like Compounds).Toxicological Sciences 93(2), 223–241 (2006)).
               
            
                  Maisto produktas
               
               
                  Dioksinų ir furanų poveikio koncentracija (WHO-TEQ) (1)
                  
               
               
                  Dioksinų tipo PCB poveikio koncentracija (WHO-TEQ) (1)
                  
               
            
                  Mėsa ir mėsos produktai (išskyrus valgomuosius subproduktus) (2), pagaminti iš:
               
               
                   
               
               
                   
               
            
                  
                              —
                           
                           
                              galvijų ir avių,
                           
                        
               
                  1,75 pg/g riebalų (3)
                  
               
               
                  1,75 pg/g riebalų (3)
                  
               
            
                  
                              —
                           
                           
                              naminių paukščių,
                           
                        
               
                  1,25 pg/g riebalų (3)
                  
               
               
                  0,75 pg/g riebalų (3)
                  
               
            
                  
                              —
                           
                           
                              kiaulių
                           
                        
               
                  0,75 pg/g riebalų (3)
                  
               
               
                  0,50 pg/g riebalų (3)
                  
               
            
                  Sumaišyti riebalai
               
               
                  1,00 pg/g riebalų (3)
                  
               
               
                  0,75 pg/g riebalų (3)
                  
               
            
                  Ūkiuose auginamų žuvų raumenų mėsa ir žuvininkystės ūkių produktai
               
               
                  1,50 pg/g drėgnos produkto masės
               
               
                  2,50 pg/g drėgnos produkto masės
               
            
                  Žalias pienas (2) ir pieno produktai (2), įskaitant sviesto riebalus
               
               
                  1,75 pg/g riebalų (3)
                  
               
               
                  2,00 pg/g riebalų (3)
                  
               
            
                  Vištų kiaušiniai ir kiaušinių produktai (2)
                  
               
               
                  1,75 pg/g riebalų (3)
                  
               
               
                  1,75 pg/g riebalų (3)
                  
               
            
                  Moliai kaip maisto papildai
               
               
                  0,50 pg/g drėgnos produkto masės
               
               
                  0,35 pg/g drėgnos produkto masės
               
            
                  Vaisiai, daržovės (įskaitant šviežius prieskoninius augalus) ir grūdai (4)
                  
               
               
                  0,30 pg/g drėgnos produkto masės
               
               
                  0,10 pg/g drėgnos produkto masės
               
            
         (1)  Viršutinės ribinės koncentracijos. Viršutinės ribinės koncentracijos skaičiuojamos darant prielaidą, kad visos už kiekybinio vertinimo ribą mažesnės įvairių giminingų junginių vertės yra lygios kiekybinio vertinimo ribai.
      
         (2)  Šios kategorijos maisto produktai yra apibrėžti 2004 m. balandžio 29 d. Europos Parlamento ir Tarybos reglamente (EB) Nr. 853/2004, nustatančiame konkrečius gyvūninės kilmės maisto produktų higienos reikalavimus (OL L 139, 2004 4 30, p. 55).
      
         (3)  Poveikio koncentracijos netaikomos maisto produktams, kurių sudėtyje yra mažiau nei 2 % riebalų.
      
         (4)  Džiovintų vaisių ir džiovintų daržovių (įskaitant džiovintus prieskoninius augalus) atveju dioksinų ir furanų poveikio koncentracija yra 0,5 pg/g, o dioksinų tipo PCB – 0,35 pg/g parduodamo produkto.